כתב גדי שכטר 25 יולי 2014

**סא"ל (מיל) חיים גבע ז"ל**

נולד בקרית אתא. סיים בית ספר בוסמת בחיפה במגמת אלקטרוניקה.

שירת כטכנאי אלקטרוניקה בשייטת 13 בהמשך באח"י נגה (ק-22).

התנדב לחובלים, בוגר מחזור י"ב.

שירת על **ק-38 אח"י חיפה**, (משחתת מדגם האנט)

כמפקד **טרפדת ט-207** , היה מעורב באחד העימותים הראשונים עם טרפדות מצריות (יוני 1967)

במהלך קורס קציני גנ"ק (גילוי , ניווט וקשר) מתקדם, היה בהפלגת אימונים על **המשחתת  
 אח"י אילת,** בשעה שהותקפה בטילי סיטיקס מצריים - שגרמו לטביעתה. יחד עם סרן (לימים סא"ל) קלמן כץ, ניהלו את פעולות ההצלה בחרטום המשחתת.

לאחר הקורס הוצב כקצין גנ"ק על **אח"י מזנק**, אחת מראשוני הסט"ילים (עדיין כסת"ח) שהגיעו משרבורג לארץ.

בנובמבר/דצמבר 1969 ספינתו היתה בתחזוקה, על כן "נשלף" ממנה על מנת להיות קצין הגנ"ק של מבצע "נועה" – מבצע מילוט ספינות שרבורג מצרפת. ושימוש כקצין הניווט על ספינת הדגל של בכח, **אח"י סופה**.

לאור יכולתו ותיפקודו במבצע זה, מפקד השייטת, אל"מ הדר קימחי, הציב אותו כמפקד **אח"י חרב**- (אחת מחמשת ספינות הטילים של מבצע נועה) עוד לפני שסיים את הסמכתו הרשמית כמפקד סטי"ל. ובהפלגות עד להסמכתו, היה מצטרף אליו מפקד סט"יל מוסמך.

בהמשך פיקד על הנחתת **אח"י בת שבע** בזירת ים סוף.

פיקד על אונית העזר **אח"י נוגה** בתקופת מלחמת יום כיפור ובתקופה שלאחריה, כאשר הנוגה שימשה אונית אם לסטיל"ים שביצוע משימות אבטחת שייט ("לינול") ארוכות טווח בים התיכון

שירת כמפקד יחידת השליטה של מפקדת חיל הים

.לאחר שיחרור מחיל הים, הצטרף לתעשייה האווירית.

.שימש שראש משלחת בסינגפור ובתאילנד ועשה רבות לטובת פיתוח העסקים של התעשייה האווירית במזרח אסיה.

עם חזרתו לארץ , שימש כראש מינהל שיווק ופעל רבות לפיתוח הקשר העיסקי עם ירדן לאחר חתימת הסכמי השלום עימה.

.הפגלגתי עימו על **הבת שבע** כחניך בקורס חובלים(י"ט) , ועל **הנוגה**, כמפקד בקורס חובלים מחזור כ"ה

עבדנו יחד בתעשייה האווירית

שירתנו יחד במילואים.

.גילוי נאות- היינו קרובי משפחה

.לפני מספר חודשים התקשרתי אליהם, על מנת להזמינם למפגש בביתי ואז קיבלתי את ההודעה המרה שחיים חלה

.הספקתי לבקר אותו מספר פעמים- ואתמול זאת הייתה הפעם האחרונה

יהי זכרו ברוך

סא"ל (מיל) גדי שכטר.